b'\n_START_ARTICLE_\n\xc3\x98st-Karelen\n_START_PARAGRAPH_\n\xc3\x98st-Karelen (ogs\xc3\xa5 kalt Russisk Karelen, er den delen av Karelen som etter Stolbovatraktaten i 1617 forble under russisk styre. Det er delt fra den vestlige delen av Karelen (tidligere kalt Svensk Karelen). Mesteparten av \xc3\x98st-Karelen ligger i dag i Den karelske republikk som er underlagt Den russiske f\xc3\xb8derasjon._NEWLINE_En nasjonalistisk finsk gruppe i det 19. \xc3\xa5rhundre s\xc3\xa5 \xc3\x98st-Karelen som selve h\xc3\xb8yborgen i finsk kultur, ubesudlet av skandinavisk og slavisk kultur. Det var i \xc3\x98st-Karelens tynt befolkede skoger at Elias L\xc3\xb6nnrot samlet sine folkeeventyr som senere skulle bli Finlands fremste nasjonale litteraturverk, Kalevala._NEWLINE_Det var kretser i det nylig selvstendige Finland som arbeidet for finsk overtakelse av \xc3\x98st-Karelen, angivelig for \xc3\xa5 redde lokalbefolkningene fra bolsjevistisk og senere stalinistisk undertrykking. Mesteparten av \xc3\x98st-Karelen ble okkupert av finske styrker i fortsettelseskrigen mellom 1941\xe2\x80\x931944, og deretter gjenerobret av sovjetstyrkene.'